Gallup mælir Sjálfstæðisflokk með meirihluta í Reykjanesbæ
Sjálfstæðisflokkurinn fengi hreinan meirihluta í Reykjanesbæ miðað við niðurstöður úr skoðanakönnun Gallups sem gerð var fyrir Víkurfréttir 30. apríl til 5. maí sl.
D-listinn fær í könnuninni 50,9%, S-listinn 31,5% og B-listi 17,6%. Úrtakið var 600 manns í Reykjanesbæ. Svarhlutfall var 71,3%, óákveðnir 24,3% en 4,4% ætla að skila auðu eða kjósa ekki.
Miðað við úrslit kosninganna fyrir fjórum árum bæta Sjálfstæðismenn við sig tæpum 6 prósentustigum. Þá fengu þeir 45% atkvæða og 5 menn kjörna en fengju nú samkvæmt könnuninni 50,9% og sex menn kjörna. Samfylkingin tapar 5,5 prósentustigum frá því 1998 og einum manni. Flokkurinn var með 37% árið 1998 og fjóra menn. Framsókn er með nær sama fylgi og í kosningunum 1998, fékk þá 18% en fær samkvæmt Víkurfréttakönnuninni nú 17,6% og tvo menn.
Könnunin bendir til að slagur standi milli Sjálfstæðisflokks og Samfylkingar um bæjarfulltrúa sem annað hvort gæti gefið D-lista hreinan meirihluta eða S-lista fjórða manninn.
Frétt Víkurfrétta um fylgi flokka í Reykjanesbæ
Sjálfstæðisflokkurinn fengi hreinan meirihluta í Reykjanesbæ miðað við niðurstöður úr skoðanakönnun Gallups.
Miðað við úrslit kosninganna fyrir fjórum árum bæta Sjálfstæðismenn við sig tæpum 6 prósentustigum.
Könnunin bendir til að slagur standi milli Sjálfstæðisflokks og Samfylkingar um bæjarfulltrúa sem annað hvort gæti gefið D-lista hreinan meirihluta eða S-lista fjórða manninn.